b"\n_START_ARTICLE_\nKevin MacDonald (fotballspiller f\xc3\xb8dt 1960)\n_START_SECTION_\nSpillerkariere\n_START_PARAGRAPH_\nHan ble oppdaget av Leicester City da han spilte for klubben fra hjemstedet sitt, Iverness Caledonian F.C. Etter \xc3\xa5tte \xc3\xa5r i Leicester City, kj\xc3\xb8pte Liverpool han for 400.000 pund i 1984. Han spilte seg ikke til fast plass p\xc3\xa5 laget, men fikk med seg et seriegull i 1986 og seier i FA-cupen samme sesong. Ved starten av 1987-88 sesongen brakk han beinet, men da han var tilbake fra skaden, hadde manager Kenny Dalglish valgt Steve McMahon i rollen p\xc3\xa5 sentral midtbane som MacDonald kjempet om. Han ble l\xc3\xa5nt ut til gamleklubben Leicester City og fikk et kort l\xc3\xa5neopphold i Rangers. Han gikk til Coventry City i 1989 og spilte der i to sesonger f\xc3\xb8r han avsluttet karrieren i Walsall.\n_START_SECTION_\nTrenerkarriere\n_START_PARAGRAPH_\nNovember 1994, ble MacDonald ansatt som midlertidig manager i Leicester City for en kort periode mellom Brian Little og Mark McGhee. Fra 1995 var han ansatt i Aston Villa og hadde flere forskjellige roller i klubben. Han var trener for reservelaget da manager Martin O'Neill forlot jobben i august 2010 og MacDonald ble ansatt som midlertidig manager. Han fikk \xc3\xa5tte kamper som manager f\xc3\xb8r G\xc3\xa9rard Houllier ble ansatt som manager i klubben. 28. februar 2013 ble han manager p\xc3\xa5 fast basis i Swindon Town etter at Paolo Di Canio trakk seg fra stillingen i klubben. 13. juli forlot han seg fra jobben etter \xc3\xa5 ha blitt enig med Swindon Town om \xc3\xa5 oppheve hans kontrakt"